open-index/open-wikipedia-markdown huggingface dataset:
सोनार (तकनीक)

सोनार के द्वारा पानी में हुई वस्तुओं का पता लगाया जाता हैं। सोनार में पराश्रव्य तरंगें प्रयोक्त की जाती हैं सोनार का आविष्कार पॉललेंग्विन ने किया था।}}
right|thumb|300px|यूएसए की नाभिकीय पनडुब्बी USS Toledo (SSN-769) के सोनार मॉनिटर

**सोनार** (Sonar) एक तकनीक है जो नौचालन, जल के अन्दर संचार करने तथा जल के अन्दर या सतह पर वस्तुओं का पता करने के लिये ध्वनि संचरण का उपयोग करती है। अंग्रेजी का 'सोनार' शब्द मूलतः **SO**und **Na**vigation And **R**anging का संक्षिप्त रूप है। 
center|400px|thumb|सोनार का सिद्धान्त के लिए एक ही दिन पहले ही दिन पहले ही दिन पहले ही दिन पहले ही दिन पहले ही कर दिया था कि यह फिल्म के निर्माता कंपनी टाटा ने इसके लिए एक ही दिन बाद ही यह सब तो वह है कि 
श्रेणी:सुरक्षा तकनीक
सोमेश्वर (बहुविकल्पी)

**Someshwara** or its variant spellings *Someshwar*, *Someshvara* and *Someshvar* may refer to:

* सोम, एक वैदिक देवता
* शिव

**व्यक्ति**

* Someshvara, 13th century Indian king from the Shilahara dynasty of Konkan
* Someshvara I, 11th century Indian king from the Western Chalukya dynasty
* Someshvara II, 11th century Indian king from the Western Chalukya dynasty
* Someshvara III, 11th century Indian king from the Western Chalukya dynasty
* Someshvara IV, 11th century Indian king from the Western Chalukya dynasty
* Someswar Kakoti, 20th century Indian independence activist from Assam

**[[मन्दिर|मंदिर]]**

* Someshwara Temple, Kolar, Hindu temple in Karnataka
* Halasuru Someshwara Temple, Bangalore, Hindu temple in Karnataka
* Someshvara Temple, Haranhalli, Hindu temple in Karnataka
* Someshwar Mahadev Temple, Hindu temple in Gujarat
* Someshwara Swamy Temple, Hindu temple in Bangalore, Karnataka
* Someshwara Temple, Marathahalli, Hindu temple in Bangalore, Karnataka
* Someswaran Temple, Hindu temple in Tamil Nadu
* Somesvara Siva Temple, Hindu temple in Odisha

**स्थान**

* Someshwar, Karkala taluk, a village in Karnataka, India
* Someshwara Wildlife Sanctuary in Karnataka, India
* Someshwar (Uttarakhand), a city in Uttarakhand, India

## इन्हें भी देखें
* सोमेश्वरम, आंध्र प्रदेश का एक गाँव
पीत विषाणु

पीत विषाणु () फ़्लैविविरिडेई विषाणु परिवार *[[:en:Flaviviridae|Flaviviridae]]* के विषाणुओं की एक जाति है। इस प्रजाति में पश्चिमी नील विषाणु (''West Nile virus''), डेंगी विषाणु, टिक-बॉर्न मेनिनगो इंसेफ़लाइटिस विषाणु (''tick-borne encephalitis virus''), पीत जवर विषाणु, ज़ीका विषाणु और कई अन्य विषाणु होते हैं जो इंसेफ़लाईटिस, दिमागी बुखार जैसी खतरनाक बीमारियों का कारण बनते हैं। 

पीत विषाणु का नाम पीलिया या पीत ज्वर के विषाणू के नाम से पडा है जो कि इसी विषाणू परिवार का सदस्य है। पीत का संस्कृत में अर्थ *पीला* होता है। लैटिन भाषा में *फ़्लैवी* का अर्थ पीला होता है। इसी नाम से इसका जैविक नाम फ़्लैविवायरस पडा। इसका नाम पीले रंग से इसलिये जुडा हुआ है क्योंकि इसके शिकार पीली जान्डिस से पीडित होते हैं। 

फ़्लैवीवायरस में कई प्रकार की समानताएँ होती हैं: समान आकार (40–65&nbsp;नैमी), समरूपता (घिरे हुए, विंशतिफलक न्युक्लियोकैप्सिड), न्यूक्लीक एसिड (पॉजिटिव सेन्स, एकल फँसा हुआ आरएनए लगभग 10,000–11,000 क्षार), और माइक्रोस्कोप में दृष्यता। 

इनमें से अधिकांश विषाणु संक्रमित संधिपादों (*arthropod*) जैसे मच्छर इत्यादि के काटने से फैलती हैं। संधिपादों से फ़ैलने के कारण इन विषाणुओं को संधिविषाणु (*arboviruses*) भी कहते हैं। **अर्थ्रोपॉड** यूनानी भाषा का शब्द है जो *अर्थ्रो* (अर्थात संधि या जोड़) और *पॉड* यानि पैर से मिलकर बना है। **अर्बोवायरस** का अर्थ है अर्थ्रोपॉड जनित विषाणु जो कि इस परिभाषा के शब्दों के प्रथम अक्षरों से मिलकर बना है। (**ar**thro **bo**rne **virus**es)

इस विषाणु से संक्रमण का एक और जरिया है संक्रमित जानवरों व उनकी लाशों को छूना, संक्रमित खून से संपर्क, संक्रमित माँ से नवजात बच्चे को, संक्रमित जानवर के दूध पीने से इत्यादि। हालांकि ये विषाणु मानवों में सबसे ज्यादा संधिपादों के काटने से फैलते हैं।

## वर्गीकरण
**समूह: ssRNA(+)**

## ढाँचा
पीतविषाणु लगभग ५० नैनोमीटर के व्यास के खोल या कवच में घिरा होता है। आकार में यह विंशतिफलक या गोलाकार होता है। जीनोम लंबाई में १०-११केबी के रेखीय और अखण्ड होते हैं। 

## टीका
पीत ज्वर का सबसे सफ़लतम टीका या दवाई पीत ज्वर 17डी टीका, 1937 में बनाया गया था। इस दवा ने महामारी को रोकने में महत्वपूर्ण भूमिका निभाई। जापानी इंसेफ़लाइटिस और अष्टपाद-जनित इंसेफ़लाइटिस विषाणु को मारने की प्रभावकारी दवा/टीका बीसवीं शताब्दी के मध्य तक बना ली गई थी। पहले की दवा के दुष्प्रभावों की वजह से दूसरे पीढी की जापानी इंसेफ़लाइटिस की दवा बनाई गई जो ज्यादा सफल रही। इनका एशिया के विशाल जनसंख्या का इस खतरनाक बीमारी से निपटने में व्यापक इस्तेमाल किया जाता है। 95 प्रतिशत लोगों में टीकाकरण के 10 दिन के बाद इसका असर शुरू होता है और कम से कम 10 वर्ष तक रहता है (81 प्रतिशत मरीज़ों में प्रतिरक्षा 30 साल के बाद तक भी रही)। डब्‍ल्‍यूएचओ स्‍थानिक क्षेत्रों में लोगों को जन्‍म के 9वें और 12 महीनें के बीच नित्‍य टीकाकरण की सिफारिश करता है। 2013 में विश्‍व स्‍वास्‍थ्‍य संगठन ने कहा था ‘पीत ज्‍वर रोग के खिलाफ आजीवन प्रतिरक्षा के लिए टीकाकरण की एक खुराक ही काफी होती है’। विश्वभर में घूमने वाले एडीज मच्छरों की वजह से सालाना लाखों लोग खतरनाक डेंगू के शिकार हो जाते हैं। चूंकि मच्छरों की अनगिनत संख्या पर नियंत्रण मुश्किल है इसलिये डेंगू से बचाव की विभिन्न दवाएँ अपने विकास के विभिन्न चरणों में हैं।
## सन्दर्भ

श्रेणी:विषाणु
श्रेणी:पीत विषाणु
गणेश वासुदेव जोशी

**गणेश वासुदेव जोशी** (जुलाई २०, १८२८ - जुलाई २५, १८८०) महाराष्ट्र के समाजसुधारक तथा सामाजिक कार्यकर्ता थे। उनके द्वारा किए गए सार्वजनिक कार्यों के कारण उनको 'सार्वजनिक काका' ही कहा जाने लगा था। भारत में 'स्वदेशी' का विचार सबसे पहले उन्होने ही प्रस्तुत किया था। न्यायमूर्ति रानडे के साथ मंत्रणा कर सार्वजनिक काका ने १८७२ में स्वदेशी आंदोलन का श्रीगणेश किया था। उनके स्वदेशी आन्दोलन से ही गाँधीजी को खादी के प्रचार की प्रेरणा मिली थी।

उन्होंने 'देशी व्यापारोत्तेजक मंडल" की स्थापना कर स्याही, साबुन, मोमबत्ती, छाते आदि स्वदेशी वस्तुओं का उत्पादन करने को प्रोत्साहन दिया था। इसके लिए स्वयं आर्थिक हानि भी सही थी। इस स्वदेशी माल की बिक्री के लिए सहकारिता के सिद्धांत पर आधारित पुणे, सतारा, नागपुर, मुंबई, सूरत आदि स्थानों पर दुकाने प्रारंभ करने के लिए प्रोत्साहित किया था। स्वदेशी वस्तुओं की प्रदर्शनियां भी आयोजित की। उन्हीं के प्रयत्नों से आगरा में कॉटन मिल शुरु की गई थी। 

१२ जनवरी १८७२ को उन्होंने खादी उपयोग में लाने की शपथ ली थी और उसे आजीवन निभाया। खादी का उपयोग कर उसका प्रचार-प्रसार करनेवाले वे पहले दृष्टा देशभक्त थे।

## इन्हें भी देखें
*स्वदेशी

## सन्दर्भ

श्रेणी:भारत के समाज सुधारक
छाता

thumb|छाते
thumb|छाते की संरचना
**छाता** या **छत्र** काष्ठ या धातु की पसलियों द्वारा समर्थित एक तह वितान है जो सामान्यतः काष्ठ, धातु या प्लास्टिक के खम्भे पर लगाया जाता है। यह किसी व्यक्ति को वृष्टि या धूप से बचाने के लिए बनाया गया है। छाता शब्द का पारम्परिक रूप से उपयोग वृष्टि से स्वयं को बचाने के लिए किया जाता है, छत्र के साथ स्वयं को सूर्य की धूप से बचाने के लिए प्रयोग किया जाता है, यद्यपि शब्दों का प्रयोग परस्पर के लिए किया जाता है। अक्सर अन्तर वितान के लिए प्रयुक्त सामग्री है;  कुछ छत्र जलरोधक नहीं होते हैं, और कुछ छाते पारदर्शी होते हैं। छात्रों के वितान कपड़े या लचीले प्लास्टिक से बने हो सकते हैं।

प्राचीन काल में यह सम्राटों का गौरवचिह्र था। साधारणतया इसका उपयोग ताप और वर्षा से बचने के लिये होता है। इसकी उत्पत्ति के संबंध में एक पौराणिक कथा प्रचलित है : एक बार महर्षि जमदग्नि की पत्नी रेणुका सूर्यताप से बहुत विकल हुई। क्रुद्ध होकर महर्षि ने सूर्य का वध करने के निमित्त धनुष बाण उठाया। सूर्यदेव डरकर उनके समक्ष उपस्थित हुए और ताप से रक्षा के लिये एक शिरस्त्राण छत्र बनाकर उनकी सेवा में भेंट की।

राजछत्र सामान्य छत्र से भिन्न होता है। युवराज का छत्र सम्राट् के छत्र से एक चौथाई छोटा होता है जिसके अग्रभाग में आठ अंगुल की एक पताका लगी होती है। उसे "दिग्विजयी" छत्र कहा जाता है। भारत में अनुष्ठान आदि में छत्र का दान मंगलकारी माना जाता है।

श्रेणी:घरेलू सामान
भालजी पेंढारकर

अंगूठाकार|भालजी पेंढारकर
**भालचंद्र गोपाल पेंढारकर** (२ मई, १८९८ - २६ नवम्बर, १९९४) मराठी चित्रपट दिग्दर्शक, निर्माता, पटकथालेखक, संवादलेखक थे।

## सन्दर्भ

## बाहरी कड़ियाँ

श्रेणी:मराठी सिनेमा
श्रेणी:दादासाहेब फाल्के पुरस्कार विजेता
डिकेथलॉन

डेकाथलन (Decathlon) समूह खेलकूद के लिए वस्त्र और उपादान सामग्री बनाने वाले कई ब्रांडों का समूह है। इसकी स्थापना फ़्रांस में १९७६ में हुई थी। १९९० के दशक में यूरोप के अन्य हिस्सों में इसका विस्तार हुआ। चीन में २००३ में तथा भारत में २००९ में आया। 

ये जिम, एथेलेटिक्स, क्रिकेट, टेनिस, फुटबॉल, साईकलिंग, पर्वतारोहण आदि के लिए कपड़े, जूते, आदि बनाता है। इन कपड़ो में हल्का होना और पसीने को आसानी से निजात पाना एक महत्वपूर्ण ज़रूरत हैं। इसके आलावे कपड़ों और जूतों आदि का दीर्घकाल तक चलना भी ग्राहकों को आकर्षित करता है। इसलिए इनके उत्पादों में पॉलीमर का प्रयोग बहुत होता है - नाईलॉन और पॉलीएस्टर जैसे पॉलीमर का। 

इसके प्रमुख brands में - Artengo (Racquets and tennis equipments), Domyos (टी-शर्ट्स आदि) और Quechua हैं। 

## स्रोत


श्रेणी:क्रीड़ा परिधान निर्माता
सन्त सिंगाजी

**सन्त सिंगाजी** भारत में मध्य प्रदेश के निमाड़ के एक मशहूर संत थे। उन्हे पशु रक्षक देव के रूप में पूजा जाता है।

## जीवन परिचय
अंगूठाकार|सिंगाजी महाराज by vsv
सिंगाजी का जन्म ग्राम खजूरी  जिला बड़वानी मध्यप्रदेश मे हुआ।    का नामकरण उन्ही के नाम पर किया गया है। सिंगाजी मध्य प्रदेश में खण्डवा से 28 मील उत्तर पूर्व में हरसूद तहसील का एक छोटा गाँव है। हरसूद का निर्माण हर्षवर्धन द्वारा किया गया था। इसी गाँव में सिंगाजी एक सामान्य गवली परिवार में जन्मे थे। 16वीं शताब्दी में सिंगाजी की प्रतिभा से प्रेरित होकर गाँव के जमींदार ने उन्हें अपना सरदार नियुक्त कर दिया था। सिंगाजी ने बारह साल जमींदार की सेवा की तथा अपनी आध्यात्मिक करामाती शक्तियों से जमींदार के लिए कई लड़ाइयों में विजय भी प्राप्त की। कुछ स्रोतों के अनुसार उन्होने भामागढ़ के राजा के पत्रवाहक का कार्य भी किया था। परंतु कालांतर में उन्होने सन्यास ले लिया व तपस्वी बन गए। 40 वर्ष की आयु में उन्होंने समाधि ले ली सिंगाजी बाबा की यात्रा निमाड़ के खरगोन जिले से निकली थी जिसमें खरगोन जिले की तहसील कसरावद तह, गोगांव तह, भिखनगांव होते हुए गई थी जहां जहां से बाबा गए वहां वह पर पशु हमेशा स्वस्थ रहते हैं 

मृृ।

## व्यापक मान्यता
संत सिंगाजी को 16वीं या 17वीं शताब्दी के काल का माना जाता है। कहा जाता है कि सिंगाजी एक कवि व करामाती संत थे। समूचे मध्य प्रदेश में अनेकों स्थानों पर सिंगाजी के डेरे व समाधियाँ बनी हुयी हैं जहां पर मेलों का आयोजन भी किया जाता है। कवि संत सिंगाजी के आध्यात्मिक गीत आज तक गए जाते हैं।

## संत सिंगाजी जलाशय परियोजना

नर्मदा जलविद्युत विकास निगम द्वारा नर्मदा नदी परi विकसित की गयी नर्मदा सागर परियोजना में संत सिंगाजी जलाशय भी परियोजना का भाग है जी 913 वर्ग मीटर में फैला है। यह भारत का सबसे बड़ा व एशिया का दूसरा सबसे बड़ा जलाशय है। यहाँ पर सिंगाजी की पावन समाधि का भी निर्माण किया गया है।सिंगाजी परियोजना की अनुमानित लागत 5 करोड़ है।

## संदर्भ सूत्र

श्रेणी:हिन्दू देवी-देवता
श्रेणी:अहीर
पोलैंड में संस्कृत

पोलैंड में 2002 से 2014 के बीच नौ संस्कृत भाषा की 9 कार्यशालाएँ आयोजित की गई हैं जो कि सफल रही हैं।

## पोलैंड के विद्यार्थियों का भारत में अध्ययन
संस्कृत भाषा से रुचि और इसके ठीक तौर पर अध्ययन के लिए पोलैंड के विद्यार्थी भारत के शिक्षा संस्थाओं में प्रवेश प्राप्त कर रहे हैं।

## संस्कृत भाषा में रुचि का मुख्य कारण
पोलैंड के नागरिकों की संस्कृत भाषा में रुचि का मुख्य कारण कई शब्दों का पोलिश भाषा और संस्कृत में समान होना है।

## सन्दर्भ

श्रेणी:विश्व में संस्कृत
नौभार पंथ

**नौभार पंथ** मॅलानिशियाई और ओशिआनिया के अन्य द्वीपों का तकनीक में अग्रसर उपनिवेशवादीयों के साथ आमना-सामना होने पर विकसित हुए कुछ धर्मों को कहते हैं। ये धर्म इस आस्था पर आधारित हैं कि कुछ धार्मिक अनुष्ठान करने से उनके द्वीप पर नौभार भेज दिया जाएगा।

श्रेणी:धर्म
श्रेणी:ओशिआनिया
बोको हराम

**बोको हराम** नाइजीरिया में स्थित एक संगठन है, जिसका आतंक उत्तरी अफ्रीका के देशों में है। इस संगठन को इस्लामिक स्टेट्स ऑफ वेस्ट अफ्रीका प्रांर्विस (आइएसडब्लूएपी) के नाम से भी जाना जाता है। चाड और कैमरुन देश भी इसके निशाने पर आ चुके है।१८/०२/२०१८ की रिपोर्ट के अनुसार आत्मघाती हमलावरों ने नाइजीरिया के राज्य बोर्नो के शहर मीदुगुरी के स्थानीय बाज़ार में लोगों के बीच स्वयं को धमाके से उड़ा दिया। एक के बाद दूसरे तीन आत्मघाती हमलों से क्षेत्र थर्रा उठा और लोग चीख़ व पुकार करने लगे, धमाकों के बाद मार्केट में भगदड़ मच गयी और लोग जान बचाने के लिए सुरक्षित ठिकानों की तलाश में लग गये।

बोर्नो राज्य के पुलिस प्रमुख ने मीडिया को बताया कि यह हमले भीडभाड़ वाले मछली बाज़ार में हुए जो कि मीदुगुरी के उपनगर में स्थित है जिसमें 22 लोग हताहत और 28 घायल हो गये। चिकित्या सूत्रों का कहना है कि घायलों की संख्या 70 से अधिक है जिनमें तीन हमलावर पुरुष भी शामिल हैं और निसंदेह यह हमले बोको हराम की ओर से किए गये।

नाइजीरिया की सेना और पुलिस की ओर से 2009 में कट्टरपंथी संगठन बोको हराम के विरुद्ध आप्रेशन शुरु किया गया और इस दौरान अब तक 20 हज़ार लोग मारे गये और 26 लाख बेघर हो चुके हैं।

यह आत्मघाती हमले ऐसे समय में किए गये हैं कि जब आतंकवादी संगठन बोको हराम के सैकड़ों आतंकियों को ट्राएल के लिए सिविलियन कोर्ट में पेश किया गया है। 

## आतंक
वर्ष 2014 में इस संगठन ने अपने हमलो में दोगनी वृध्दी की इसकी बढ़ती शक्ति का आंकडा इसी से लगाया जा सकता है कि आतंकी घटनाओँ में मरने वाले लोगो की संख्या के लिहाज से वर्ष 2013 में नाइजीरिया पांचवें स्थान पर था, लेकिन वर्ष 2014 में यह दूसरे स्थान पर पहुंच गया। अन्य आंतकी संगठनो से प्रशिक्षण मिलने के बाद समूह ने विस्फोटको और बमोँ का इस्तेमाल भी शुरु कर दिया, बैसे मशीनगनो के इस्तेमाल से सामूहिक कत्लेआम इसकी विशिष्ट पहचान रही है।
## हताहत लोग
इंस्टीट्युट फार इकोनामिक एंड पीस द्वारा जारी वैश्विक आतंवाद सुचकांक के आनुसार वर्ष 2014 में आईएसआईएस ने 11.872 लोग हताहत किये जबकी दुसरे स्थाध पर रहा बोको हराम संगठन ने 8386 लोगो की हत्या की जिसमें बच्चे तथा वृध्द और युवा सम्मिलित है
## इन्हें भी देखें
* दिसम्बर 2011 नाइजीरिया बम विस्फोट
* चिबोक छात्रा अपहरण
* मई 2014 नाइजीरिया बम विस्फोट

## सन्दर्भ
## बाहरी काड़ीयाँ

श्रेणी:उग्रवादी संगठन
श्रेणी:नाइजीरिया
नीलचक्री ऑक्टोपस

**नीलचक्री ऑक्टोपस** (Blue-ringed octopus) तीन या चार ऑक्टोपस (अष्टबाहु) जातियों का एक समूह है जो हिन्द व प्रशांत महासागर में रहते हैं। इनके शरीर पर पीली त्वचा पर काले और नीले रंग के छल्ले बने होते हैं जिनके बीच भूरा रंग होता है। उत्तेजित होने पर बीच का भूरा रंग गाढ़ा हो जाता है और छल्ले जगमगाते हुए लगते हैं। नीलचक्री ऑक्टोपस १२ से २० सेमी (५ से ८ इंच) के आकार के होते हैं। अपने छोटे आकार और निर्मल स्वभाव के बावजूद यह बहुत ही विषैले होते हैं और मनुष्यों को इनसे बहुत ही सावधानी बरतने की चेतावनी दी जाती है। इनका प्रमुख ग्रास केकड़े और झींगे होते हैं।

## इन्हें भी देखें
* अष्टबाहु

## सन्दर्भ

श्रेणी:ओक्टोपोडिडाए
श्रेणी:विषैले मोलस्क
भारतीय नदी अन्तराबन्धन

**नदी जोड़ो परियोजना** एक बड़े पैमाने पर प्रस्तावित सिविल इंजीनियरिंग परियोजना है, जिसका उद्देश्य भारतीय नदियों को जलाशयों और नहरों के माध्यम से आपस में जोड़ना है। जिससे भारत के  कुछ हिस्सों में लगातार बाढ़ या पानी की कमी की समस्या को दूर किया जा सकता है।

इस परियोजना को तीन भागों में विभाजित किया गया है: उत्तर हिमालयी नदी जोडो घटक; दक्षिणी प्रायद्वीपीय घटक और 2005 से शुरू, अंतरराज्यीय नदी जोडो घटक। परियोजना को जल संसाधन मंत्रालय के अन्तर्गत भारत के राष्ट्रीय जल विकास प्राधिकरण (एनडब्ल्यूडीए) द्वारा प्रबंधित किया जा रहा है। एनडब्ल्यूडीए ने हिमालयी घटक की 14 परियोजनाओं, प्रायद्वीपीय घटक की 16 परियोजनाएं, और 37 अंतरराज्यीय नदी जोड़ने परियोजनाओं पर अध्ययन कर रिपोर्ट तैयार किया है।

भारत में औसत वर्षा करीब 4,000 अरब घन मीटर है, लेकिन भारत की अधिकांश वर्षा 4 महीने की अवधि - जून से सितंबर (मानसून) के बीच होती है। हालांकि, देश भर में वर्षण समान नहीं है, पूर्व और उत्तरी में अधिक बारिश होती है, जबकि पश्चिम और दक्षिण में कम बारिश होती है। भारत में कई बार अतिरिक्त मानसून और बाढ़ के वर्ष, और इसके बाद औसत या देर से मॉनसून के साथ सूखा कि स्थिति भी देखने को मिलती है। इस भौगोलिक और समय के विचरण में प्राकृतिक पानी की उपलब्धता बनाम सिंचाई, पेय और औद्योगिक गतिविधि हेतु जल की वार्षिक मांग के बीच, मांग-आपूर्ति की एक बडी खाई बनी हुई है, जोकि भारत की बढ़ती आबादी के साथ और बिगड़ते जा रही है।

## सन्दर्भ

### बाहरी कड़ियाँ
*नदी जोड़ो परियोजना: समग्र विश्लेषण
*  केन-बेतवा लिंक प्रोजेक्ट पर जल्द शुरू होगा काम, तीन-चार दिनों में एमपी-यूपी-केंद्र के बीच समझौते के आसार

श्रेणी:जल संसाधन प्रबंधन
श्रेणी:भारत का भूगोल
श्रेणी:भारत में प्रस्तावित भवन और ढाँचे
श्रेणी:भारत की नदियाँ
श्रेणी:पर्यावरण अभियांत्रिकी
जिहादी जॉन

**जिहादी जॉन** (17 अगस्त 1988 – 12 नवंबर 2015) एक आतंकवादी था जोे इस्लामिक स्टेट द्वारा बनाई गई कई वीडियो में बंदियों का सर काटते नज़र आता था। उसने कई इराक़ी बंदियों के सिर काटे है
यूरोपीय शरणार्थी संकट

upright=1.35|right|thumb|सीरिया और इराक के शरणार्थियों से भरी एक नाव
**यूरोपीय शरणार्थी संकट** सन् 2015 में शुरू हुआ जब बहुत बड़ी संख्या में रिफ्यूजी यूरोप आने लगे।
## इन्हें भी देखें
*शरणार्थी लोग
* एलन कुर्दी की मृत्यु

श्रेणी:यूरोपीय शरणार्थी संकट
यांत्रिक तरंग

**अयांत्रिक तरंग** (मेकैनिकल वेव) वह तरंग है जो पदार्थ के कम्पन के कारण होती है। यांत्रिक तरंगों के संचरण के लिये माध्यम की आवश्यकता होती है। उदाहरण : ध्वनि  के संचरण के लिए एक माध्यम  कि आवश्यकता  होती हैं पानी की तरंगें, पराश्रव्य तरंगें, तनी हुई डोरी का कम्पन आदि।
ये दो प्रकार की होती हैं ।

1) अनुप्रस्थ तरंग
2) अनुदैर्ध्य तरंग

1) अनुप्रस्थ तरंग:-यांत्रिक तरंग की गति के दौरान माध्यम के कारण दोलन करते हैं ।इन कणों का दोलन तरंगों की गति के दिशा के लंबवत होता है
जब माध्यम के कण तरंग की गति के दिशा के लंबवत कंपन करते हैं तो ऐसी तरंगों को अनुप्रस्थ तरंगे कहते हैं इनमें श्रंग और गर्त होते हैं

2) अनुदैर्ध्य तरंग :-जब माध्यम के कण तरंग गति की दिशा के समानांतर कंपन करते हैं तो उसे अनुदैर्ध्य तरंग कहते हैं यह तरंगे सभी माध्यमों में उत्पन्न की जा सकती है इन तरंगों का संचरण संपीड़न और विरलन के रूप में होता है
अनुदैर्घ्य तरंग

right|thumb|300px
right|thumb|300px|इस चित्र में एक ऐसी स्पन्दित तरंग दिखायी गयी है जो 2D ग्रिड पर '''सभी''' दिशाओं में गति कर रही है। अर्थात् यह तरंग अनुदैर्घ्य तरंग '''नहीं''' है।
**अनुदैर्घ्य तरंगे** (Longitudinal waves ; अनुदैर्घ्य = लम्बाई की दिशा में) वे तरंगें हैं जिनमें माध्यम के कणों का विस्थापन तरंग की गति की दिशा या उसके विपरीत दिशा में ही होता है। इन्हें "एल तरंगें" भी कहते हैं। यांत्रिक अनुदैर्घ्य तरंगों को 'संपीडन तरंगें' (compressional waves) भी कहते हैं क्योंकि इन तरंगों के संचरण के कारण माध्यम के अन्दर संपीडन (compression) और विरलन (rarefaction) का निर्माण होता है। 
भूकम्प के लिए उत्तरदायी प्राथिमक तरंगे भी अनुदैर्ध्य ही होती हैं। इन तरंगों को कर्षापकर्षि तरंगे भज कहते हैं। ध्वनि तरंगों की प्रकृति भी अनुदैर्ध्य होती है।

अनुप्रस्थ तरंगें (transverse wave) इससे अलग प्रकार की तरंगें हैं जिनमें कणों के कम्पन की गति, तरंग के संचरण की गति के लम्बवत होती है।

## उदाहरण
वायु में ध्वनि तरंगें भी अनुदैर्घ्य तरंगें हैं। इसी प्रकार, भूकम्प और विस्फोट के कारण उत्पन्न पी तरंगें भी अनुदैर्घ्य तरंगें ही होतीं हैं। 

### ध्वनि तरंगें
अनुदैर्घ्य हार्मोनिक ध्वनि तरंगों की गति को निम्नलिखित समीकरण से अभिव्यक्त किया जा सकता है-

:y(x,t) = y_0 \cos \Bigg( \omega \left(t-\frac{x}{c} \right) \Bigg)

जहाँ:
* *y* गतिशील ध्वनि तरंग पर स्थित बिन्दु का अपनी मूल स्थिति से विस्थापन है,
* *x* तरंग के स्रोत से वह दूरी जहाँ तरंग पहुँच चुकी है,
* *t* बीता हुआ समय,
* *y*0 कम्पनों का आयाम
* *c* तरंग की चाल, और
* *ω* तरंग की कोणीय आवृत्ति

तरंग को  *x* दूरी तय करने में *x*/*c* समय लगता है।

तरंग की आवृत्ति (*f*) और उसकी कोणीय आवृत्ति में निम्नलिखित सम्बन्ध है-

: f = \frac{\omega}{2 \pi}.

तरंग का तरंगदैर्घ्य निम्नलिखित समीकरण से निकाला जा सकता है-

: \lambda =\frac{c}{f}.

ध्वनि संचरण के सन्दर्भ में *'आयाम* का अर्थ ध्वनि के कारण उत्पन्न अधिकतम दाब तथा बिना ध्वनि के वायु के दाब के अन्तर से है। 

ध्वनि के संचरण का वेग अलग-अलग माध्यमों में अलग-अलग होता है। इसके अलावा यह ताप, माध्यम की संरचना (कम्पोजिशन) आदि पर भी निर्भर होता है।

### दाब तरंगे
किसी प्रत्यास्थ माध्यम में, दाब तरंगें निम्नलिखित समीकरण से अभिव्यक्त की जातीं हैं-

:y(x,t)\, = y_0 \cos(k x - \omega t   )
:y(x,t)\, = y_0 \cos(k x - \omega t + \alpha )

जहाँ:

* *y*0 विस्थापन का आयाम,
* *k* कोणीय तरंगसंख्या (wavenumber) है,
* *x* संचरण की दिशा में दूरी,
* *ω* कोणीय आवृत्ति,
* *t* समय,
* *φ* कलान्तर है।

प्रत्यास्थ माध्यम की आयतन प्रत्यास्थता (बल्क मॉडलस), उस माध्यम को अपनी मूल स्थिति में लाने के लिए आवश्यक बल प्रदान करता है। 

## सन्दर्भ

## इन्हें भी देखें
*विद्युतचुम्बकीय तरंग
*अनुप्रस्थ तरंग

श्रेणी:तरंग
ददरी मेला (बलिया)

बलिया का **ददरी मेला** हर वर्ष कार्तिक पूर्णिमा से आरम्भ होता है। इसमें मुख्यतः पशुओं का ,दैनिक उपयोग की वस्तुओं का  क्रय-विक्रय किया जाता है। मेले की ऐतिहासिकता इस मेले की ऐतिहासिकता का अंदाजा इसी बात से लगाया जा सकता है कि चीनी यात्री फाह्यान तक ने इस मेले का अपनी पुस्तक में जिक्र किया है। गुलाम भारत की बदहाली को लेकर भारतेंदु हरिश्चंद्र ने एक बेहद मार्मिक निबंध लिखा है- *भारतवर्षोन्नति कैसे हो सकती है*- इस निबंध को उन्होंने पहली बार बलिया के इसी ददरी मेले के मंच पर १८८४ में पेश किया था। इस मेले में लोग प्रकृति के समूचे नजदीक आते हैं। अपने इस भागमभाग की जिंदगी में अपने लिए कुछ समय निकालते हैं। लोगों की प्रगाढ़ आस्थाएं इस मेले से जुड़ी है।

## इन्हें भी देखें
*सोनपुर पशु मेला

## बाहरी कड़ियाँ
*बलिया का ददरी मेला

श्रेणी:भारत के मेले
आरणमुल कनाटी

right|thumb|300px|आरणमुल दर्पण
**आरणमुल कनाटी** (मलयालम: ആറന്മുളക്കണ്ണാടി / आऱन्मुळक्कण्णाटि , अर्थ *आरणमुल आईना*) केरल के आरणमुल नामक गाँव में हाथों के साथ बनाया जाने वाला एक विशेष दर्पण है जिसे बनाने के लिए धातुओं के घोल का प्रयोग किया जाता है। धातुओं के मिश्रण के साथ बने होने के कारण यह साधारण शीशों से अलग है। इसे बनाने में प्रयुक्त धातुओं के मिश्रण के बारे में पूरे तौर पर कोई जानकारी नहीं मिलती और इसे विश्वकर्मा (मलयालम വിശ്വകർമ്മജർ) परिवार के रहस्य के तौर पर बचा कर रखा जा रहा है। धातुविज्ञानियों का कहना है कि इसमें तांबे और टिन के मिश्रण का प्रयोग किया गया है। इसके बाद इसको कई दिन पालिश करने के बाद चमकाया जाता है। यह ८ प्रमुख्य वस्तुओं "अष्टमंगल्यम" में से एक है जो केरल में एक दुल्हन के लिए शुभ मानी जाती हैं।

## सन्दर्भ

श्रेणी:केरल की संस्कृति
जैवहाइड्रोजन

right|thumb|300px|शिवाल (काई) से हाइड्रोजन उत्पादन
जीवों द्वारा उत्पन्न हाइड्रोजन, **जैवहाइड्रोजन** (biohydrogen) कहलाती है। कुछ शैवाल (algae), जीवाणु (bacteria) और आर्किया (archaeon) हाइड्रोजन पैदा करते हैं। जैवहाइड्रोजन एक संभाव्य जैवईंधन है जिसकी खेती भी की जाती है और जो कचरा जैविक पदार्थों से भी प्राप्त होती है।

## सन्दर्भ
श्रेणी:जैवईंधन
जैवनिम्‍नन

right|thumb|300px|जैवनिम्ननीय कचरा
right|thumb|300px|जैवनिम्ननीय प्लास्टिक से बने छुरी-चम्मच एवं अन्य सामान
जीवाणु, कवक या अन्य जीवों के द्वारा पदार्थों का रासायनिक विघटन, **जैवनिम्नन** (Biodegradation) कहलाता है।जीवों के माध्यम से जिन पदार्थों का रासायनिक विघटन सम्भव है, उन्हें **जैवनिम्ननीय** (बायोडिग्रेडेबल) कहते हैं।

जैविक पदार्थ (Organic material) या तो आक्सीजन की उपस्थिति में अपघटित किये जा सकते हैं, या आक्सीजन की अनुपस्थिति में। 

## इन्हें भी देखें
*कम्पोस्ट

श्रेणी:कवक-विज्ञान
*
इंदिरा सागर बाँध

**इंदिरा सागर बाँध** मध्य प्रदेश में नर्मदा नदी पर खण्डवा जिले में नर्मदानगर स्थान पर निर्मित बाँध है। यह एक बहूद्देशीय  है। इस बाँध की नींव २३ अक्टूबर १९८४ में भारत की तत्कालीन प्रधानमंत्री इंदिरा गांधी ने रखी थी। मुख्य बाँध का निर्माण १९९२ में आरम्भ हुआ। इसके आगे नर्मदा नदी पर ओंकारेश्वर, माहेश्वर और सरदार सरोवर परियोजनाओं के अन्तर्गत बाँध है।

## बाहरी कड़ियाँ
*इंदिरा सागर परियोजना की विशिष्टताएँ

श्रेणी:भारत की बहूद्देशीय परियोजनाएँ
श्रेणी:भारत में बाँध
आर्कियाई इओन

**आर्कियाई इओन** (Archean Eon) पृथ्वी के भूवैज्ञानिक इतिहास की चार इओन में से एक है। यह वर्तमान से 400 करोड़ वर्ष पूर्व आरम्भ हुई और 250 करोड़ वर्ष पूर्व अंत हुई। इस इओन में पृथ्वी की भूपर्पटी इतनी ठंडी हो चुकी थी कि उसपर महाद्वीप बनने आरम्भ हो गये और पृथ्वी पर जीवन भी आरम्भ हो गया। आर्कियाई इओन के अंत होने पर प्राग्जीवी इओन (Proterozoic) आरम्भ हुई और आर्कियाई इओन से पहले हेडियाई इओन (Hadean) चल रही थी।

## आर्कियाई के महाकल्प
आर्कियाई इओन को चार भूवैज्ञानिक महाकल्पों में बांटा जाता है:
* नियोआर्कियाई महाकल्प (Neoarchean) - आज से 280 करोड़ वर्ष पूर्व आरम्भ और 250 करोड़ वर्ष पूर्व समाप्त
* मीसोआर्कियाई महाकल्प (Mesoarchean) - आज से 320 करोड़ वर्ष पूर्व आरम्भ और 280 करोड़ वर्ष पूर्व समाप्त
* पेलियोआर्कियाई महाकल्प (Paleoarchean) - आज से 360 करोड़ वर्ष पूर्व आरम्भ और 320 करोड़ वर्ष पूर्व समाप्त
* इयोआर्कियाई महाकल्प (Eoarchean) - आज से 400 करोड़ वर्ष पूर्व आरम्भ और 360 करोड़ वर्ष पूर्व समाप्त

## इन्हें भी देखें
* इओन (भूवैज्ञानिक)
* प्राग्जीवी इओन (Proterozoic)

## सन्दर्भ

*
श्रेणी:भूवैज्ञानिक इओन
श्रेणी:कम्ब्रियापूर्व महाइओन
श्रेणी:पृथ्वी का भूवैज्ञानिक इतिहास
गोविन्द सदाशिव घुर्ये

gujarati
**गोविन्द सदाशिव घुर्ये** (12 दिसम्बर, 1893 – 28 दिसम्बर, 1983) भारत के एक समाजविज्ञानी थे। सन १९२४ में मुम्बई विश्वविद्यालय के समाजशास्त्र विभाग के विभागाध्यक्ष बनने वाले वे द्वितीय व्यक्ति थे। 

## सन्दर्भ

श्रेणी:भारत के समाजविज्ञानी
समुद्रफेनी

**समुद्रफेनी** (Cuttlefish) सेपाइडा जीववैज्ञानिक गण के समुद्री प्राणी होते हैं। ओक्टोपस, स्क्विड और नौटिलस के साथ समुद्रफेनियाँ शीर्षपाद (सेफ़ैलोपोड) जीववैज्ञानिक वर्ग के सदस्य हैं। समुद्रफेनियों की यह विषेशता है कि उनका शंख उनके शरीर के बाहर होने कि बजाये उनके शरीर के अंदर होता है। ऐरागोनाइट से बना यह भीतरी शंख खोखला होता है और समुद्रफेनी के शरीर को ढांचा प्रदान करने के साथ-साथ इसमें गैस भरकर समुद्रफेनी सहजता से समुद्र में ऊपर-नीचे की गहराईयों में जाने में सक्षम है।खुली परिसंचरण वाले होते हैं। 

## विवरण
समुद्रफेनियों की आँख का भीतरी काला भाग W-आकार का होता है। ओक्टोपसों की तरह इनकी भी आठ भुजाएँ होती हैं और दो लम्बें टेंटेकल भुजाएँ होती हैं जिनसे यह अपने ग्रास को पकड़ सकते हैं। इनके मस्तिष्क और व्यवहार से यह अनुमान लगाया गया है कि यह सबसे बुद्धिमान अकशेरुकी (बिना रीढ़ वाले) प्राणियों में से एक हैं।

## चित्रदीर्घा

File:Cuttlefish eye.jpg|W-आकार की आँख
File:Sepia officinalis Cuttlefish striped breeding pattern.jpg|नर और मादा समुद्रफेनी
File:Camouflage.jpg|समुद्रफेनी छुपने के लिये रंग बदल लेता है
File:Sepia officinalis (aquarium).jpg|एक समुद्रफेनी


## इन्हें भी देखें
* ओक्टोपस
* स्क्विड
* नौटिलस
* शीर्षपाद (सेफ़ैलोपोड)

## सन्दर्भ

श्रेणी:समुद्रफेनीयाँ
श्रेणी:सेफ़ैलोपोड
श्रेणी:रंग बदलने वाले प्राणी
नौटिलस

**नौटिलस** (Nautilus) नौटिलिडाए जीववैज्ञानिक गण के समुद्री प्राणी होते हैं। ओक्टोपस, स्क्विड और समुद्रफेनी के साथ नौटिलस शीर्षपाद (सेफ़ैलोपोड) जीववैज्ञानिक वर्ग के सदस्य हैं। इन की दो गणों में कुल मिलाकर छह जीववैज्ञानिक जातियाँ अस्तित्व में है, हालांकि इन की अन्य जातियाँ भी हुआ करती थी जो अब विलुप्त हो चुकी हैं। इनके विषेश शंख आसानी से पहचाने जा सकते हैं और नौटिलस करोड़ों वर्षों से पृथ्वी के समुद्रों में बिना बदले रह रहे हैं। इस कारणवश इन्हें कभी-कभी 'जीवित जीवाश्म' (living fossils) भी कहा जाता है।

## शंख
नौटिलस अकेला सेफ़ैलोपोड है जिसका पूरा शरीर शंख से ढका हो। यह शंख काफ़ी कठोर होते हैं और ८०० मीटर (२६०० फ़ुट) तक के पानी के दबाव को सह लेते हैं। उस से अधिक गहराई पर यह फटकर कुचले जाते हैं। ख़तरा होने पर वह अपना पूरा बदन इस शंख में छुपाकर शंख के मूँह को दो चमड़े के परदों जैसे बने दो विषेश टेन्टेकल से बंद कर लेते हैं। अगर शंख की रचना देखी जाये तो उसकी दो प्रमुख परते होती हैं: बाहरी परत और एक अंदरूनी मोती-सी चमकती परत।

## टेन्टेकल
नौटिलस के शंख के खुले मूँह के पास लगभग ९० टेन्टेकल ("भुजाएँ") होते हैं जिनसे यह अपना ग्रास पकड़ते हैं। इनकी पकड़ बहुत ही शक्तिशाली होती है और किसी नौटिलस से यदि पकड़ा हुआ ग्रास बहुत ही ज़ोर से खींचा जाये तो कभी-कभी उनके टेन्टेकल ही उखड़ जाते हैं लेकिन ग्रास को जकड़े रहते हैं। चार टेन्टेकल बाक़ी टेन्टेकल से अलग होते हैं और उन्हें नौटिलस जल में रसायनिक तत्वों को परखने के काम लाता है, जो कि मनुष्यों के सूँघने के बराबर है।

## चित्रदीर्घा

File:NautilusCutawayLogarithmicSpiral.jpg|शंख की अंदर की दीवार मोती जैसी चमक रखती है
File:NautilusTop.jpg|नौटिलस शंख ऊपर से
File:NautilusBottom.jpg|नौटिलस शंख नीचे से
File:Nautilus pompilius (head).jpg|सर और आँख


## इन्हें भी देखें
* ओक्टोपस
* स्क्विड
* समुद्रफेनी
* शीर्षपाद (सेफ़ैलोपोड)

## सन्दर्भ

श्रेणी:नौटिलस
श्रेणी:सेफ़ैलोपोड
श्रेणी:जीवित जीवाश्म
भारतीय सेना की आर्मर्ड कोर

**आर्मर्ड (बख्तरबंद) कोर** भारतीय सेना के लड़ाकू हथियारों में से एक है। इसे ब्रिटिश राज के भारतीय बख्तरबंद कोर की दो-तिहाई संपत्ति और कर्मियों से 1947 में बनाया गया। वर्तमान में राष्ट्रपति के अंगरक्षकों सहित इसमें 63 बख्तरबंद रेजिमेंटों हैं। रेजिमेंटों के नामकरण भिन्न हैं। "कैवेलरी", "हॉर्स" और "लांसर्स" शब्द ,आजादी के बाद ली गयी इकाइयों में तिरस्कृत कर दिये गये। आर्मड कोर स्कूल और केंद्र अहमदनगर में है। परंपरा के रूप में, प्रत्येक बख्तरबंद रेजिमेंट का अपना "रेजिमेंट कर्नल" होता है जो रेजिमेंट की इकाई के मुद्दों की देखरेख करता है।

## रेजिमेंट्स की सूची
* राष्ट्रपति के सुरक्षागार्ड
* 1 हॉर्स या स्किनर्स हॉर्स
* 2 लैंसर्स
* 3rd कैवेलरी
* 4 हॉर्स या 'हडसन्स हॉर्स'
* 5 आर्मर्ड रेजिमेंट
* 6 लैंसर्स
* 7 कैवेलरी
* 8 कैवेलरी
* 9 हॉर्स या 'डेक्कन हॉर्स'
* 10 आर्मर्ड रेजिमेंट
* 11 आर्मर्ड रेजिमेंट
* 12 आर्मर्ड रेजिमेंट
* 13 आर्मर्ड रेजिमेंट
* 14 हॉर्स या 'स्किन्ड/Scinde हॉर्स’
* 15 आर्मर्ड रेजिमेंट
* 16 कैवेलरी
* 17 हॉर्स (डी पूना हॉर्स)
* 18 कैवेलरी
* 19 आर्मर्ड रेजिमेंट
* 20 लैंसर्स
* सेंट्रल इंडियन हॉर्स (21वे स्थान पर)
* 40 आर्मर्ड रेजिमेंट
* 41 आर्मर्ड रेजिमेंट
* 42 आर्मर्ड रेजिमेंट
* 43 आर्मर्ड रेजिमेंट- एकमात्र आर्मर्ड रेजिमेंट स्टैंडर्ड हथियार के रूप में MBT अर्जुन टैंक के साथ।
* 44 आर्मर्ड रेजिमेंट
* 45 कैवेलरी
* 46 आर्मर्ड रेजिमेंट
* 47 आर्मर्ड रेजिमेंट
* 48 आर्मर्ड रेजिमेंट
* 49 आर्मर्ड रेजिमेंट
* 50 आर्मर्ड रेजिमेंट 
* 51 आर्मर्ड रेजिमेंट
* 52 आर्मर्ड रेजिमेंट
* 53 आर्मर्ड रेजिमेंट
* 61 कैवेलरी
* 62 कैवेलरी
* 63 कैवेलरी
* 64 कैवेलरी
* 65 आर्मर्ड रेजिमेंट
* 66 आर्मर्ड रेजिमेंट
* 67 आर्मर्ड रेजिमेंट
* 68 आर्मर्ड रेजिमेंट
* 69 आर्मर्ड रेजिमेंट
* 70 आर्मर्ड रेजिमेंट
* 71 आर्मर्ड रेजिमेंट
* 72 आर्मर्ड रेजिमेंट
* 73 आर्मर्ड रेजिमेंट
* 74 आर्मर्ड रेजिमेंट
* 75 आर्मर्ड रेजिमेंट - 12 मार्च 1971 के भारत पाक युद्ध के दौरान भारत की एकमात्र आर्मर्ड रेजिमेंट जिसे विदेशी जमीन पर उतार गया।
* 76 आर्मर्ड रेजिमेंट
* 81 आर्मर्ड रेजिमेंट
* 82 आर्मर्ड रेजिमेंट
* 83 आर्मर्ड रेजिमेंट
* 84 आर्मर्ड रेजिमेंट
* 85 आर्मर्ड रेजिमेंट
* 86 आर्मर्ड रेजिमेंट
* 87 आर्मर्ड रेजिमेंट
* 88 आर्मर्ड रेजिमेंट
* 89 आर्मर्ड रेजिमेंट
* 90 आर्मर्ड रेजिमेंट

## आगे पढ़ें
*कैवेलरी ऑफिसर्स एसोसिएशन[2000] वीरता पुरस्कार परंपरा 1773-2000। महानिदेशक यंत्रीकृत बल, सेना भवन, नई दिल्ली -110001
* द इंडियन आर्मर: भारतीय आर्मर्ड कोर का इतिहास 1941-1971 मेजर जनरल गुरचन सिंह संधू PVSM विज़न बुक्स (ओरिएंट पेपरबैक्स के साथ), नई दिल्ली, 1987, ISBN 81-7094-004-4
* इज़्ज़त: ऐतिहासिक अभिलेख और भारतीय कैवेलरी रेजिमेंट का प्रतिमा विज्ञान 1750-2007 अशोक नाथ द्वारा। सशस्त्र बलों हिस्टोरिकल रिसर्च सेंटर, भारतीय संयुक्त सेवा संस्थान, नई दिल्ली।

## बाहरी कड़ियाँ
*भारतीय आर्मर्ड कोर
*आर्मी की आधिकारिक वेबसाइट

श्रेणी:भारतीय सेना
श्रेणी:अहमदनगर
श्रेणी:भारतीय सेना के सैन्य-दल
श्रेणी:भारतीय सेना की रेजिमेंट
सम्मिलित रक्षा सेवा परीक्षा

**सम्मिलित रक्षा सेवा परीक्षा** (Combined Defence Services Examination (CDS)) का आयोजन संघ लोक सेवा आयोग द्वारा वर्ष में दो बार किया जाता है। इस परीक्षा के माध्यम से भारतीय सैन्य अकादमी, अधिकारी प्रशिक्षण अकादमी, भारतीय नौसेना अकादमी, तथा भारतीय वायु सेना अकादमी में अधिकारियों की भर्ती की जाती है। 

श्रेणी:भारत की प्रतियोगी परीक्षाएँ
सरकार एक्स्प्रेस

सरकार एक्सप्रेस, भारतीय रेलवे की एक प्रतिदिन चलने वाली ट्रेन हैं ट्रेन हैं जो चेन्नई (तमिलनाडु ) के एग्मोर रेलवे स्टेशन से काकीनाडा पोर्ट रेलवे स्टेशन विजयवाड़ा (आंध्र प्रदेश ) के बीच चलती हैं। यह ट्रेन नेल्लोर, चिराला, विजयवाड़ा,राजहमुन्द्र्य एवं काकीनाडा इत्यादि नगरों से होते हुए गुजरती है। प्रतिदिन चलने वाली यह ट्रेन यात्रा के दौरान 702 किलो मीटर की दूरी तय करती है। चेन्नई एग्मोर से काकीनाडा पोर्ट के बीच चलने वाली ट्रेन का नंबर 17643 हैं एवं इसके बिपरीत दिशा में चलनेवाली ट्रेन का नंबर 17644 है।

## आगमन और प्रस्थान
चेन्नई एग्मोर से काकीनाडा पोर्ट के बीच चलने वाली ट्रेन का नंबर 17643 प्रत्येक दिन 17.20 मिनट पर चेन्नई एग्मोर से खुलती हैं एवं दुसरे दिन सबेरे 9.40 मिनट पर काकीनाडा पोर्ट में पहुँचती हैं।

काकीनाडा पोर्ट से चेन्नई एग्मोर के बीच चलने वाली ट्रेन नंबर 17644 प्रत्येक दिन 14.40 मिनट पर काकीनाडा पोर्ट से खुलती हैं एवं दुसरे दिन 6.30 बजे चेन्नई एग्मोर पहुँचती है।

## रेक शेयरिंग
यह ट्रेन काचेगुडा चेन्नई एग्मोर एक्सप्रेस (17652/17651) के साथ रेक शेयरिंग करती हैं।

## किराया तालिका
सरकार एक्सप्रेस टिकट के किराए का विवरण। 

## सन्दर्भ

श्रेणी:मेल एक्स्प्रेस ट्रेन‎
राजभाषा गौरव पुरस्कार

**राजभाषा गौरव पुरस्कार** हिन्दी दिवस पर उन लोगों को दिया जाता है। हिन्दी भाषा में भारत के किसी भी नागरिक द्वारा ज्ञान-विज्ञान के मौलिक पुस्तक लिखने पर और केन्द्र सरकार के कर्मियों (सेवानिवृत्त सहित) द्वारा पुस्तक या उत्कृष्ट लेख लिखने हेतु मिलता है। यह पुरस्कार तकनीकी / विज्ञान से जुड़े हिन्दी भाषा के पुस्तक लेखन को प्रोत्साहित करने के लिए दिया जाता है। इसमें उन पुस्तकों को लिया जाता है, जो प्रथम बार प्रकाशित हुई हो। किसी अन्य पुस्तक का अनुवाद न हो।

## पुरस्कार राशि
* प्रथम पुरस्कार - ₹2,00,000 रुपये
* द्वितीय पुरस्कार - ₹1,50,000 रुपये
* तृतीय पुरस्कार - ₹75,000 रुपये
* प्रोत्साहन पुरस्कार - ₹10,000 रुपये
प्रथम, द्वितीय व तृतीय पुरस्कार एक-एक व्यक्ति को दिया जाता है, जबकि प्रोत्साहन पुरस्कार 10 लोगों को दिया जाता है। पुरस्कार के साथ स्मृति चिन्ह सभी 13 पुरस्कार प्राप्त करने वालों को दिया जाता है।

## सन्दर्भ

## बाहरी कड़ियाँ
* आधिकारिक जालस्थल

श्रेणी:हिन्दी दिवस
श्रेणी:पुरस्कार
राजभाषा कीर्ति पुरस्कार

**राजभाषा कीर्ति पुरस्कार** हिन्दी दिवस के दिन दिया जाता है। इस पुरस्कार योजना के तहत कुल 39 पुरस्कार दिये जाते हैं। इस पुरस्कार को किसी विभाग, मण्डल, समिति आदि को दिया जाता है। वे संस्था जो हिन्दी भाषा में अपने कार्यों को कर अच्छी प्रगति हासिल करती है, उसे यह पुरस्कार दिया जाता है।

## राजभाषा कीर्ति पुरस्‍कार - 2018
अंतरिक्ष विभाग को लगातार तीन वर्षों से सर्वोच्‍च राजभाषा कीर्ति पुरस्‍कार प्रदान किया जा रहा है, जो कि महामहिम राष्‍ट्रपति जी द्वारा प्रदान किया जाता है।  इस वर्ष यह पुरस्‍कार उपराष्‍ट्रपति महोदय द्वारा 14 सितंबर, 2018 को प्रदान किया गया, जिसे अंतरिक्ष विभाग के संयुक्‍त सचिव श्री एस. कुमारास्‍वामी ने ग्रहण किया।

## सन्दर्भ

## बाहरी कड़ियाँ
* आधिकारिक जालस्थल

श्रेणी:हिन्दी दिवस
श्रेणी:पुरस्कार
कछुआ

**कछुए** (Turtles) या **कूर्म** टेस्टूडनीज़ नामक सरीसृपों के जीववैज्ञानिक गण के सदस्य होते हैं जो उनके शरीरों के मुख्य भाग को उनकी पसलियों से विकसित हुए ढाल-जैसे कवच से पहचाने जाते हैं। विश्व में स्थलीय कछुओं और जलीय कछुओं दोनों की कई जातियाँ हैं। कछुओं की सबसे पहली जातियाँ आज से १५.७ करोड़ वर्ष पहले उत्पन्न हुई थीं, जो की सर्वप्रथम सर्पों व मगरमच्छों से भी पहले था। इसलिये वैज्ञानिक उन्हें प्राचीनतम सरीसृपों में से एक मानते हैं। कछुओं की कई जातियाँ विलुप्त हो चुकी हैं लेकिन ३२७ आज भी अस्तित्व में हैं। इनमें से कई जातियाँ ख़तरे में हैं और उनका संरक्षण करना एक चिंता का विषय है। इसकी उम्र 300 साल से अधिक होती है 
(नोट: भारत की एकमात्र कछुआ संरक्षण परियोजना भीतरकनिका,ओडिशा में 1989 को प्रारंभ हुई थी।)

## व्यवहार
कछुओं के रेटिना में असामान्य रूप से बड़ी संख्या में कोशिकाओं के होने से ये आसानी से रात के अंधेरे में देख लेते हैं। यह रंगों को देख सकते हैं और पराबैंगनी किरणों से लेकर लाल रंग तक को देख सकते हैं। कुछ भूमि में पाये जाने वाले कछुओं में तेजी की बहुत कमी देखने को मिलती है, इस तरह की कमी ज्यादातर शिकारियों में होती है, जो अचानक तेजी से शिकार को शिकार बना लेते हैं। हालांकि कुछ मांसाहारी कछुए अपने सिर को तेजी से स्थानांतरित करने में सक्षम हैं। 

## इन्हें भी देखें
* सरीसृप
* स्थलीय कछुआ

## सन्दर्भ

*
फोर्ड मॉडल ए (१९२७–३१)

द **फोर्ड मॉडल ए** (इसे आम बोलचाल की भाषा में **ए-मॉडल फोर्ड** अथवा द **ए**, और **ए-बोन** आदि कहा जाता है।), फोर्ड मोटर कंपनी की दूसरी सबसे बड़ी सफलता था। इससे पूर्व की सबसे सफल गाडी मॉडल टी थी। इसका पहली बार निर्माण अक्टूबर २०, १९२७ में किया गया और दिसम्बर २, को इसे इसकी पूर्ववर्ती मॉडल टी का प्रतिस्थापन कर दिया गया। मॉडल टी का निर्माण १८ वर्षों तक हुआ था। यह नया मॉडल ए (समान नाम पहले भी १९०३–०४ में काम में लिया गया था।) को वर्ष १९२८ में निर्दिष्ट किया गया और चार रंगों में उपलब्ध था।

४ फ़रवरी १९२९ को तक इसे १० लाख मॉडल विक्रय किये गये तथा २४ जुलाई तक २० लाख मॉडल विक्रय हुये। मार्च १९३० में, मॉडल ए की ३० लाख गाडियाँ विक्रय हो चुकी थी और इसकी ९ बनावट शैलियाँ उपलब्ध थी।

मॉडल ए का निर्माण मार्च १९३२ में बन्द हुआ तब तक इसकी सभी बनावट शैलियों की ४,८५८,६४४ गाड़ियाँ बनायी जा चुकी थी। इसके बाद इसका स्थान मॉडल बी ने लिया, जिसमें उन्नत ४-बेलन इंजन का में लिया गया था।

## चित्रदीर्घा

## सन्दर्भ

श्रेणी:वाहन
आदत

**आदत** किसी प्राणी के उस व्यवहार को कहते हैं जो बिना अधिक सोच के बार-बार दोहराया जाये। मानवों में धूम्रपान एक आदत का उदाहरण है। जानवरों में भी आदतें बहुत देखी जाती हैं, मसलन किसी कुत्तें को घंटी बजते ही दुम हिलाने की आदत पड़ सकती है क्योंकि उसका मालिक घर आकर घंटी बजाता है। सम्भव है कि यह टेलीविजन पर भी अगर घंटी की आवाज सुने तो दुम हिलाये।

## इन्हें भी देखें
* व्यवहार

## सन्दर्भ

श्रेणी:आदतें
श्रेणी:व्यवहार
राम नाथ शास्त्री

**राम नाथ शास्त्री** (15 अप्रैल, 1914 - 8 मार्च, 2009) डोगरी कवि, नाटककार, कोशकार, निबन्धकार, शिक्षाशास्त्री, अनुवादक तथा सम्पादक थे। उन्होने डोगरी भाषा के उत्थान और विकास में महत्वपूर्ण भूमिका निभायी। उन्हें 'डोगरी का जनक' कहा जाता है। इनके द्वारा रचित एक कहानी–संग्रह *[[बदनामी दी छां]]* के लिये उन्हें सन् १९७६ में साहित्य अकादमी पुरस्कार (डोगरी) से सम्मानित किया गया।

सन २००१ में उन्हें साहित्य अकादमी फेलोशिप प्रदान किया गया था।

## जीवन परिचय
प्रो. शास्त्री ने डोगरी भाषा की अस्मिता की रक्षा के लिए आंदोलन शुरू किया और सन १९४४ में जम्मू में डोगरी संस्था की नींव रखी। उसके बाद उन्होंने पीछे नहीं देखा और अपना पूरा जीवन डोगरी के लिए अर्पित कर दिया। सन १९५३ में उन्होंने डोगरी मैगजीन 'नमीं चेतना' को शुरू की। जम्मू विश्वविद्यालय में डोगरी रिसर्च सेंटर गठित किया गया जिसका श्रेय भी प्रो. शास्‍त्री को जाता है। यही सेंटर बाद में डोगरी विभाग में बदला। उनके विशेष योगदान के लिए साहित्य अकादमी ने सन १९७६ में लघु कहानियों के लिए किताब ‘बदनामी दा चन्न’ और सन १९८९ में अनुवाद (मिट्टी दी गड्डी) के लिए साहित्य अकादमी पुरस्कार से सम्मानित किया। २४ मार्च १९९० में उनको पद्मश्री से सम्मानित किया गया था। प्रो. शास्त्री को साहित्य अकादमी की फैलोशिप भी मिली है। 

जमींदारी प्रथा के खिलाफ आवाज उठाने वाले डुग्गर के महानायक किसान बाबा जित्तो के जीवन से ज्यादा से ज्यादा किसानों को प्ररेणा मिले, इसके लिए प्रो. शास्‍त्री के लिखे नाटक बाबा जित्तो का मंचन १९४८ में उधमपुर के टिकरी क्षेत्र में आयोजित किसान सभा में किया गया।

## प्रमुख कृतियाँ
* धरती दा रिण (कविता संग्रह)
* बदनामी दा छांंs (कहानी संग्रह)
* तलखियाँ  (ग़ज़ल संग्रह )
* कलमकार चरण सिंह (संपादन)
* बावा जित्तो (नाटक)
* डुग्गर दे लोकनायक (शोध)
*झकदियाँ किरणांं (एकांकी संग्रह)

## सन्दर्भ

श्रेणी:साहित्य अकादमी द्वारा पुरस्कृत डोगरी भाषा के साहित्यकार
श्रेणी:साहित्य अकादमी फ़ैलोशिप से सम्मानित
श्रेणी:1914 में जन्मे लोग
दर्शनशास्त्र का स्टैनफोर्ड ज्ञानकोष

**दर्शनशास्त्र का स्टैनफोर्ड ज्ञानकोष** स्टैनफोर्ड विश्वविद्यालय द्वारा प्रकाशित दर्शनशास्त्र का एक पीयर रिव्युड ज्ञानकोष है, जो मूल शोध प्रकाशित करता है।
अढ़ाई दिन का झोंपड़ा

***अढ़ाई दिन का झोंपड़ा*** राजस्थान के अजमेर नगर में स्थित यह एक [संस्कृत विद्यालय] है। यह सत्य है की इसका निर्माण विग्रह राज चौहान चतुर्थ द्वारा "सरस्वती कण्ठा भरण" (संस्कृत विद्यालय) के रूप में किया गया और *अढाई दिन का झोपड*। मोहम्मद गौरी ने तराईन के द्वितीय युद्ध में पृथ्वीराज चौहान को हरा दिया उसके बाद पृथ्वीराज की राजधानी तारागढ़ अजमेर पर हमला किया। यहां स्थित स। । इसका निर। इसका प्रमाण अढाई दिन के झोपड़े के मुख्य द्वार के बायीं ओर लगा संगमरमर का एक शिलालेख है जिस पर संस्कृत में इस विद्यालय का उल्लेख है। 
इसकी दीवारों पर हरकेली नाटक (विग्रहराज चतुर्थ द्वारा रचित)के साक्ष्य मिलते हैं जो इसके भूतकाल में "संस्कृत पाठशाला" होने के साक्षी हैं।

अन्य मान्यता अनुसार यहाँ चलने वाले ढाई दिन के( पंजाब शाह के) उर्स के कारण इसका नाम पड़ा।

यहाँ भारतीय शैली में अलंकृत स्तंभों(16खंभों पर स्थित है) का प्रयोग किया गया है, जिनके ऊपर छत का निर्माण किया गया है। मस्जिद के प्रत्येक कोने में चक्राकार एवं बासुरी के आकार की मीनारे निर्मित है । 90 के दशक में इस मस्जिद के आंगन में कई देवी - देवताओं की प्राचीन मूर्तियां यहां-वहां बिखरी हुई पड़ी थी जिसे बाद में एक सुरक्षित स्थान रखवा दिया गया। ये भारत की सबसे प्राचीन इस्लामी मस्जिदों में शुमार है। इस लेख के इतिहासकार जावेद शाह खजराना के अनुसार केरल स्थित चेरामन जुमा मस्जिद के बाद अढाई दिन का झोपड़ा सबसे पुरानी मस्जिद है।

## इतिहास
इस स्थान पर संस्कृत विद्यालय 'सरस्वती कंठाभरण महाविद्यालय' एवं विष्णु मन्दिर का निर्माण चतुर्थ विग्रहराज (बिसलदेव) चौहान ने करवाया था।

## सन्दर्भ

## बाहरी कड़ियाँ

श्रेणी:भारत में मस्जिदें
श्रेणी:मन्दिर तोड़ कर बनी मस्जिदें
श्रेणी:अजमेर के दर्शनीय स्थल
मतदाता पहचान पत्र

भारतीय **मतदाता पहचान पत्र** भारत के वयस्क अधिवासियों के लिए भारत निर्वाचन आयोग द्वारा जारी एक पहचान दस्तावेज है, जो 18 वर्ष की आयु पूरा किये ब्यक्तियोको दिया जाता है , मुख्य रूप से भारतीय मतदाता पहचान पत्र देश के नगरपालिका, राज्य और राष्ट्रीय चुनाव में अपना मत डालते समय भारतीय नागरिकों के लिए एक पहचान प्रमाण के रूप में कार्य करता है । यह अन्य उद्देश्यों जैसे मोबाइल फोन सिम कार्ड खरीदने या पासपोर्ट के लिए आवेदन करने के लिए सामान्य पहचान, पता और आयु प्रमाण के रूप में भी कार्य करता है । यह भूमि या वायु द्वारा नेपाल और भूटान की यात्रा करने के लिए एक यात्रा दस्तावेज के रूप में भी कार्य करता है । इसे चुनावी फोटो पहचान पत्र (EPIC) के रूप में भी जाना जाता है । इसे मुख्य चुनाव आयुक्त टी एन शेषन  के कार्यकाल के दौरान पहली बार 1993 में पेश किया गया था । 

## भौतिक उपस्थिति
प्रारंभ में, मतदाता पहचान पत्र नियमित कागज पर काली स्याही से मुद्रित होते थे और प्लास्टिककी परत चढ़ाया हुआ होते थे। सन 2015 में  भारत सरकार ने सबसे कम खराब होने वाले पीवीसी रंग संस्करण (PVC colour version),को शुरू करना शुरू किया, जो आईएसओ / आईईसी 7810 (ISO/IEC 7810 size standard) आकार के मानक के अनुरूप था, जिसका उपयोग अधिकांश एटीएम कार्ड में किया जाता है। 

मोर्चे पर, ईपीआईसी में मतदाता का नाम, उनके द्वारा चुने गए एक रिश्तेदार का नाम (जैसे उनके पिता या माता), और मतदाता की तस्वीर के साथ मतदाता पहचान पत्र नंबर होता है। कार्ड के पीछे मतदाता के घर का पता छपा होता है, साथ ही उनके निर्वाचक रजिस्ट्रीकरण अधिकारी के हस्ताक्षर की एक छवि होती है। पीठ में मतदाता के निर्वाचन क्षेत्र और उनके विधानसभा क्षेत्र का भी उल्लेख होता है। नई श्रृंखला में एक 'भाग संख्या' भी होती है, जो मतदाताओं और चुनाव अधिकारियों को मतदाता सूची का पता लगाने में मदद करती है।

## वैधता
यदि कोई व्यक्ति अपने निवास स्थान को किसी अन्य विधानसभा क्षेत्र में स्थानांतरित करता है तो वह पिछले निर्वाचन क्षेत्र का वैध मतदाता नहीं रहता है। व्यक्ति को नए विधानसभा क्षेत्र में मतदाता के रूप में नए सिरे से पंजीकृत करना होगा। इसलिए उसे एक नया कार्ड जारी किया जाता है और पुराना कार्ड अमान्य हो जाता है।

## सन्दर्भ
मोंटी हॉल पहेली

मोंटी हॉल पहेली इस पहेली को कहते हैं:

मान लीजिए कि आप एक गेम शो में हैं, और आपको तीन दरवाजों में से एक चुनने के लिए कहा जाता है। एक दरवाजे के पीछे गाड़ी है, और बाकि दो के पीछे बकरियाँ। आप दरवाजा नंबर 1 चुनते हैं। होस्ट (जो जनता है कि दरवाजों के पीछे क्या है) दरवाजा नंबर 3 खोलता है, और उसके पीछे से बकरी निकलती है। वो आपसे पूछता है "क्या आप दरवाजा नंबर 2 चुनना चाहते हैं?" क्या दरवाजा नंबर 2 चुनने से आपके जितने की सम्भावना बढ़ जाएगी?

इस स्थिति में दरवाजा बदलने से गाड़ी जीतने की सम्भावना 2/3 हो जाती है, जबकि दरवाजा न बदलने से जीतने की सम्भावना 1/3 रहती है। इसलिए दरवाजा बदलने से प्रतियोगी को लाभ होता है।
कोटवालिया

**कोटवालिया** गुजरात की एक जनजाति है को भील जनजाति की एक शाखा है। इस जनजाति का सम्बन्ध बांस के कार्य करने वाले से जोड़ा जाता है तथा विटोलिया, बरोडिया और बंसफोड़िया को भी कोटवालिया का ही भाग माना जाता है। भील जनजाति मुख्यतः दो संवर्गो में बंटी है- उजले भील और मैले भील। मैले भील बड़वी, बसावा, गामीत, कोटवालिया, चौधरी तथा काथुड़ गोत्र समूहों में विभक्त हैं। गोत्रों समूहों के नाम मिथकों, स्थान, व्यवसाय आदि के आधार पर उद्भुत है। पुनः कोटवालिया जनजाति पांच गोत्रों में विभक्त हैं- कोटवालिया, बरंगिया, बरोड़िया, बंसफोड़िया तथा वीटोलिया। ये गोत्र वंशों में और वंश कई परिवारों में विभक्त हैं। ये वर्तमान समय में गोत्र अन्तर्विवाह तथा परिवार व वंश वहिर्विवाह के नियम का अनुपालन करते हैं।

## बाहरी कड़ियाँ
*Brief Details of Kotwalia

श्रेणी:भारत की जनजातियाँ
चौपाये

**चतुष्पाद** उन प्राणियों का महावर्ग है जो पृथ्वी पर चार पैरों पर चलने वाले सर्वप्रथम कशेरुकी प्राणियों के वंशज हैं। इसमें सारे वर्तमान और विलुप्त उभयचर, सरीसृप, स्तनधारी, पक्षी और कुछ विलुप्त मछलियाँ शामिल हैं। यह सभी आज से लगभग ३९ करोड़ वर्ष पूर्व पृथ्वी के डिवोनी कल्प में उत्पन्न हुई कुछ समुद्री लोब-फ़िन मछलियों से क्रम-विकसित हुए थे। चौपाये सब से पहले कब समुद्र से निकल कर ज़मीन पर फैलने लगे, इस बात को लेकर अनुसंधान व बहस जीवाश्मशास्त्रियों में जारी है।

हालांकि वर्तमान में अधिकतर चौपाई जातियाँ धरती पर रहती हैं, पृथ्वी की पहली चौपाई जातियाँ सभी समुद्री थीं। उभयचर अभी-भी अर्ध-जलीय जीवन व्यतीत करते हैं और उनका आरम्भ पूर्णतः जल में रहने वाले मछली-रूपी बच्चें से होता है। लगभग ३४ करोड़ वर्ष पूर्व ऐम्नीओट उत्पन्न हुये, जिनके शिशुओं का पोषण अंडों में या मादा के गर्भ में होता है। इन ऐम्नीओटों के वंशजों ने पानी में अंडे छोड़ने-वाले उभयचरों की अधिकतर जातियों को विलुप्त कर दिया हालांकि कुछ वर्तमान में भी अस्तित्व में हैं। आगे चलकर यह ऐम्नीओट भी दो मुख्य शाखाओं में बंट गये। एक शाखा में छिपकलियाँ, डायनासोर, पक्षी और उनके सम्बन्धी उत्पन्न हुए, जबकि दूसरी शाखा में स्तनधारी और उनके अब-विलुप्त सम्बन्धी विकसित हुए। जहाँ मछलियों में क्रम-विकास से चार-पाऊँ बनकर चौपाये बने थे, वहीं सर्प जैसे कुछ चौपायों में क्रम-विकास से ही यह पाऊँ ग़ायब हो गये। कुछ ऐसे भी चौपाये थे जो वापस समुद्री जीवन में चले गये, जिनमें ह्वेल शामिल है। फिर-भी जीववैज्ञानिक दृष्टि से चौपायों के सभी वंशज चौपाये ही समझे जाते हैं, चाहें उनके पाँव हो या नहीं और चाहे वे समुद्र में रहें या धरती पर।

## इन्हें भी देखें
* सार्कोप्टरिजियाए (लोब-फ़िन मछलियाँ)
* ऐम्नीओट
* क्रम-विकास (इवोल्यूशन)

## सन्दर्भ

श्रेणी:चौपाये प्राणी
श्रेणी:प्राणी शारीरिकी
श्रेणी:कशेरुक
ऐम्नीओट

**उल्बीय प्राणी** या **ऐम्नीओट** (Amniotes) ऐसे कशेरुकी (रीढ़-वाले) चौपाये प्राणियों का क्लेड (समूह) है जो या तो अपने अंडे धरती पर देते हैं या जन्म तक अपने शिशु का आरम्भिक पोषण मादा के गर्भ के अंदर ही करते हैं। सरीसृप (रेप्टाइल), स्तनधारी (मैमल) और पक्षी तीनों ऐम्नीओटों की श्रेणी में आते हैं। इसके विपरीत उभयचर (ऐम्फ़िबियन) और मछलियाँ ग़ैर-ऐम्नीओट या अनैम्निओट (anamniotes) होते हैं जो अधिकतर अपने अंडे जल में देते हैं।

ऐम्नीओट चौपाये होते हैं (चार-पाँव और रीढ़ वाले प्राणियों के वंशज) और इनके अंडों में उल्ब (amniotic fluid, द्रव) भरा होता है - चाहे वे किसी छिलके में मादा से बाहर हो या फिर मादा के गर्भ के भीतर पनप रहें हो। इस उल्ब के कारण ऐम्नीओटों को बच्चे जनने के लिये किसी भी समुद्री या अन्य जलीय स्थान जाने की कोई आवश्यकता नहीं। इसके विपरीत ग़ैर-ऐम्नीओटों को अपने अंडे किसी जल-युक्त स्थान पर या सीधा समुद्र में ही देने की ज़रूरत होती है। यह अंतर क्रम-विकास (इवोल्यूशन) में एक बड़ा पड़ाव था जिस कारण से चौपाये समुद्र से निकलकर पृथ्वी के ज़मीनी क्षेत्रों पर फैल पाये।

## ऐम्नीओटों की उत्पत्ति
चौपायों में सबसे प्रथम ऐम्नियोट छिपकली जैसे दिखते थे और जीववैज्ञानिकों को उनके ३१.२ करोड़ वर्ष पुराने जीवाश्म (फ़ोसिल) मिले हैं, जो ऐम्नीओटों की सर्वप्रथम उत्पत्ति की तिथि भी मानी जाती है। इनके अंडे पानी से बाहर जीवित रहने में सक्षम थे और खुली वायु में "श्वास" ले सकते थे। आगे चलकर यह ऐम्नीओट दो शाखाओं में बंट गये। एक तो पक्षिओं, सरीसृपों और डायनासोरों वाली सौरोपसिड (sauropsid) थी और दूसरी स्तनधारी व उनके विलुप्त सम्बन्धियों वाली सानैपसिड (synapsid) थी।

## इन्हें भी देखें
* चौपाये

## सन्दर्भ

श्रेणी:ऐम्नीओट
डी मोइन

**डी मोइन** (अंग्रेजी: Des Moines) संयुक्त राज्य अमेरिका के आयोवा प्रदेश की राजधानी है। डी मोइन आयोवा का सबसे बड़ा नगर एवं पोक काउंटी (Polk County) का मुख्यालय भी है। यहाँ की कुल आबादी लगभग २०९,२२० है।
## सन्दर्भ

श्रेणी:अमेरिका के क्षेत्र
तुकाराम ओम्बले

**तुकाराम ओम्बले**  मुंबई पुलिस में कार्यरत एक सहायक उप निरीक्षक थे, जो २६ नवम्बर को २००८ के मुम्बई हमले में एक आतंकवादी को पकड़ने में कामयाब हुए। ऐसा करते हुए वे उस से लड़ते हुए शहीद हो गए। इन्होंने अजमल कसाब को जीवित पकड़ने में सफलता प्राप्त की थी परंतु उसी वक़्त अजमल कसाब ने उन्हें गोलियों से भून दिया, इस कारण **तुकाराम** की मौके पर ही मौत हो गई। **ओम्बले** एक इस साहसपूर्ण कार्य के लिए भारत सरकार ने वीरता के लिए अशोक चक्र से नवाजा गया। 

## संक्षिप्त
**ओम्बले** मुम्बई पुलिस में एक सहायक उप के पद पर एक इंस्पेक्टर थे । इन्होंने २००८ के मुंबई हमले में अजमल कसाब को जीवित पकड़ा था लेकिन कसाब ने उनपर गोलियां दाग दी और मौके पर ही मृत्यु हो गई थी। .
**ओम्बले** के इस सरहानीय कार्य के लिए मरणोप्रांत अशोक चक्र से सम्मानित किया गया।  The Government of India awarded Tukaram Omble with the Ashoka Chakra, India's highest peacetime gallantry award.

## Awards and Honours
* Tukaram Omble was awarded the Ashoka Chakra (military decoration), which is the highest peacetime gallantry award.
* He was also awarded CNN Indian of the year award under the category 'Extraordinary service to the nation' 
* Omble is memorialized by a bronze statue in Chowpatty.

## इन्हें भी देखें
* हेमंत करकरे
* संदीप उन्नीकृष्णन
* विजय सालस्कर
* अशोक कामटे
* हवलदार गजेन्द्र सिंह

## सन्दर्भ


श्रेणी:2008 की मौतें
श्रेणी:2008 के मुंबई हमलों से जुड़े लोग
श्रेणी:2008 के मुंबई हमलों के शिकार
श्रेणी:शहीद
श्रेणी:अशोक चक्र सम्मानित लोग
श्रेणी:मुम्बई
दारुहरिद्रा

right|thumb|300px|दारुहरिद्रा
**दारुहरिद्रा** (वानस्पतिक नाम:*Berberis aristata*), एक औषधीय पौधा है। यह पादप भारत और नेपाल के पर्वतीय हिमालयी क्षेत्रों का देशज वृक्ष है। यह श्रीलंका में भी पाया जाता है। यह मधुमेह की चिकित्सा में बहुत उपयोगी है।

## उपयोग
दारुहरिद्रा का प्रयोग निम्नलिखित बीमारियों, स्थितियों और लक्षणों के उपचार, नियंत्रण, रोकथाम और सुधार के लिए किया जाता है:
* लीवर सिरोसिस
* पीलिया
* मधुमेह
* मामूली कटौती
* बुखार
* बवासीर रक्त स्राव

## सन्दर्भ

श्रेणी:औषधीय पादप
विजयसार

right|thumb|300px|विजयसार की पत्तियाँ
**विजयसार** (वानस्पतिक नाम: *Pterocarpus marsupium*) मध्य ऊँचाई से लेकर अधिक ऊँचाई वाला वृक्ष है। यह एक पर्णपाती वृक्ष है जिसकी ऊँचाई ३० मीटर तक हो सकती है। यह भारत, नेपाल और श्रीलंका का देशज है। भारत में यह पश्चिमी घाट तथा मध्य भारत के वनों में पैदा होता है। 

श्रेणी:औषधीय पादप
इसे वीजा साल, बीजा, मुर्गा लकड़ी, पैसार आदि नामों से भी जाना जाता है।
इस वृक्ष के छाल को कुरेदने पर या काटने पर एक लाल रंग के तरल का स्राव होता है। यह स्राव रक्त की तरह गाढ़ा होता है। इस कारण से इसे बिल्डिंग ट्री भी कहते हैं।

यह वृक्ष शाल के वृक्ष का एसोसिएट है। साल के वनों में यह छिटपुट उपस्थित रहता है। इस वृक्ष के प्योर पैच नहीं मिलते। साल मिसलेनियस फॉरेस्ट में अधिकांशतः जहां-तहां यह वृक्ष है पाया जाता है।

इस वृक्ष का मेडिसिनल वैल्यू भी है। इस वृक्ष का स्राव मधुमेह की बीमारी, या शुगर की बीमारी का उपचार है।

इस वृक्ष की लकड़ी से अच्छे फर्नीचर बनाए जाते हैं।

यह वृक्ष धीरे धीरे लुप्तप्राय होता जा रहा है।
मजीठ

right|thumb|300px|मजीठ
right|thumb|300px|मजीठ
**मजीठ** (संस्कृत]]: मंजिष्ठा ; वानस्पतिक नाम:*Rubia cordifolia*) एक पुष्पित होने वाला औषधीय पादप है। इसकी जड़ों से लाग रंजक निकाला जाता है। यह भारत के पर्वतीय क्षेत्रों में पायी जाती है। इसकी जड़ें जमीन में दूर-दूर तक फैलीं होतीं हैं।यह चमकीला लाल रंग का अभिरंजक है

## बाहरी कड़ियाँ
*मजीठ

श्रेणी:औषधीय पादप